Κερμεζή Σερρών

Το **Κερμεζή**, γνωστό και ως **Κερμιζιότ**, είναι πρώην οικισμός στον σημερινό Δήμο Σερρών της Περιφερειακής Ενότητας Σερρών της Περιφέρειας Κεντρικής Μακεδονίας. Βρισκόταν στην πεδιάδα των Σερρών, σε απόσταση περίπου 1,5 χλμ. ανατολικά από την Πεπονιά Σερρών.

## Ιστορία

### Οθωμανική περίοδος
Κατά την περίοδο της Οθωμανικής Αυτοκρατορίας, ανήκε διοικητικά στον Καζά των Σερρών του Σαντζακίου των Σερρών του Βιλαετίου της Θεσσαλονίκης. Οι πληροφορίες σχετικά με τον οικισμό είναι περιορισμένες. Η ονομασία του πιθανότατα προήλθε από την τουρκική λέξη *kırmızı* που σημαίνει κόκκινο και το επίθημα *-ot* / *-ot(i)* / *-öy* που δηλώνει οικισμό ή τόπο (από το τουρκ. *köy* = χωριό, αλλά και παραλλαγές σε βαλκανικά ιδιώματα). Κατ’ επέκταση, η σημασία του τοπωνυμίου μπορεί να αποδοθεί ως *"κόκκινο χωριό"* ή *"κόκκινος τόπος"*. Ο οικισμός δεν αναφέρεται στις στατιστικές μελέτες του πληθυσμού της Μακεδονίας που συντάχθηκαν κατά τον 19ο αιώνα. Σε υπολογισμούς της Επιτελικής Υπηρεσίας του Ελληνικού Στρατού που δημοσιεύθηκαν το 1919, αναφέρονται 103 *«ξενόφωνοι ή σλαβόφωνοι»* Έλληνες κάτοικοι πριν το 1912.
μικρογραφία|273x273εσ|Το Κερμεζή σε χάρτη του 1914.''''''

### Σύγχρονη ιστορία
Με το τέλος των Βαλκανικών Πολέμων, περιήλθε στην ελληνική επικράτεια και κατά την ελληνική απογραφή του 1913 είχε πληθυσμό 103 κατοίκων. Ο οικισμός απεικονίζεται σε διάφορους χάρτες των αρχών του 20ου αιώνα, τοποθετημένος βορειοδυτικά των ελών της πρώην λίμνης Αχινού και σε μικρή απόσταση από την Πεπονιά. Το 1914, σε χάρτη του λιθογραφείου Κοντογόνη, παράγωγο της αυστροουγγρικής σειράς *Generalkarte von Mitteleuropa*, σημειώθηκε ως *Κιρμιζιότ*, με σχετική ένδειξη ότι επρόκειτο για χριστιανικό χωριό.***' Το 1915, σε εθνογραφικό χάρτη από το ίδιο λιθογραφείο, εμφανίζεται ως χωριό με πληθυσμό [[Έλληνες|Ελλήνων]], με την ονομασία ''Κιρμιτζιότι (Kirmidzioti)''. Κατά τον [[Α΄ Παγκόσμιος Πόλεμος|Α΄ Παγκόσμιο Πόλεμο]], σε [[Ηνωμένο Βασίλειο|βρετανικούς]] στρατιωτικούς χάρτες του [[Μακεδονικό Μέτωπο (Α΄ Παγκόσμιος Πόλεμος)|Μακεδονικού Μετώπου]], καταγράφηκε με την ονομασία ''Κομαρτζού (Komarju)'', ενώ το 1926 σε αναθεωρημένη έκδοση του [[Αυστροουγγαρία|αυστροουγγρικού]] φύλλου, αποτυπώθηκε με την ονομασία ''Καρμαστζόι (Karmasjoi)''.

Το 1920 προσαρτήθηκε ως Κερμεζή στη νεοσύστατη κοινότητα Γενή-Μαχαλά ([[Πεπονιά Σερρών|Πεπονιά]]), μαζί με τα χωριά Αρναούτ-Μαχαλά ([[Ιτεοχώρι Σερρών|Ιτεοχώρι]]), Κακαράσκα ([[Αγία Ελένη Σερρών|Αγία Ελένη]]), Μπεϊλίκ-Μαχαλέ ([[Βαλτοτόπι Σερρών|Βαλτοτόπι]]) και Σαλ-Μαχαλά ([[Κωνσταντινάτο Σερρών|Κωνσταντινάτο]]).***********' Δεν καταγράφηκε στην απογραφή του ίδιου έτους και καταργήθηκε οριστικά. Στις αρχές της δεκαετίας του 1930 στην πεδιάδα των Σερρών υλοποιήθηκαν εκτεταμένα αντιπλημμυρικά και εγγειοβελτιωτικά έργα. Στην περιοχή όπου βρισκόταν ο οικισμός πραγματοποιήθηκε η αποξήρανση της λίμνης Αχινού και ρύθμιση της κοίτης του Στρυμόνα. Ο ποταμός εγκιβωτίστηκε σε τεχνητή κοίτη, σε μικρή απόσταση νοτίως της θέσης του πρώην οικισμού, γεγονός που απάλλαξε την περιοχή από τις ελώδεις εκτάσεις. Σήμερα, δεν σώζονται ερείπια ή ίχνη του οικισμού και στη θέση του υπάρχουν αγροκτήματα. Η περιοχή διατηρεί την τοπωνυμία *Κριμεζώτη*.

## Πληθυσμός

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Σερρών